Yaponiyada koronavirusdan himoyalanish uchun ijtimoiy masofalashuv chorasi sifatida ochilgan soyabonlardan foydalanish taklif qilinmoqda. Umuman, yaponlar orasida yoz vaqtida quyoshdan saqlanish uchun soyabonlardan foydalanish keng tarqalgan. Foto: Pixabay Ta’kidlanishicha, bir metr diametrga ega soyabonni tutib yurish odamlarni bir-biridan zarur masofa saqlashga majbur qiladi. Bundan tashqari, soyabon jazirama issiq va yuqori namgarchilik sharoitida haqiqiy sinovga aylanadigan va issiq urishiga olib kelishi mumkin bo‘lgan himoya niqobini taqish ehtiyojidan xalos etadi. Shuningdek, soyabon niqob taqilgan vaqtda quyoshdan qorayish natijasida yuzda qoladigan “och rangli iz” muammosini hal qilishga yordam beradi.